

**ΔΕΛΤΙΟ ΤΥΠΟΥ**

«Ανοιχτός Μαραθώνιος Καινοτομίας (Hackathon) στο πλαίσιο του InnoHealth Forum 2024»

Είσαι φοιτητής ή ερευνητής και έχεις μια 💡 ενδιαφέρουσα ιδέα/πρόταση που θα μπορούσε να συμβάλει 🚀 στην επίλυση προβλημάτων που αφορούν την ανάπτυξη της Θεσσαλίας και παράλληλα να βελτιώσει την ποιότητα ζωής των πολιτών της;

Τότε αυτό το Ηackathon είναι για σένα!

📅H Περιφέρεια Θεσσαλίας, το Πάρκο Καινοτομίας JOIST και το Health Hub διοργανώνουν ανοιχτό Μαραθώνιο Καινοτομίας (Hackathon) στο πλαίσιο του InnoHealth Forum 2024, στο Πάρκο Καινοτομίας JOIST στη Λάρισα, το Σάββατο 21 Σεπτεμβρίου 2024.

Το Hackathon απευθύνεται σε ομάδες που μπορεί να αποτελούνται από ερευνητές ή φοιτητές (προπτυχιακούς, μεταπτυχιακούς, διδακτορικούς) ενός ή περισσότερων ακαδημαϊκών/ερευνητικών ιδρυμάτων, στελέχη επιχειρήσεων, startupers ή κάθε ενδιαφερόμενο.

Κατά τη διάρκεια του Hackathon, οι συμμετέχοντες θα έχουν την ευκαιρία να αναπτύξουν και να παρουσιάσουν προτάσεις και εφαρμογές που θα συμβάλλουν στην καινοτόμο επίλυση προβλημάτων και σημαντικών ζητημάτων για την ανάπτυξη της Θεσσαλίας.

Στο Hackathon μπορούν να διαγωνιστούν ομάδες ενδιαφερομένων (project teams) οι οποίες θα αναπτύξουν μια πρόταση σχετική με μία από τις παρακάτω προκλήσεις – θεματικές:

1. Προσβασιμότητα σε δύσβατες περιοχές

2. Μετρήσεις ατμοσφαιρικών ρύπων

3. Πολιτισμός – Εκπαίδευση στην υγεία

Οι ομάδες εργασίας καλούνται να δομήσουν τις προτάσεις τους σε σχέση με την πρόκληση, εστιάζοντας σε ένα από τα παρακάτω πεδία: Τεχνολογία, Υγεία, Υποδομές μεταφορών και επικοινωνιών, Εκπαίδευση, Πολιτισμός, Περιβάλλον ή να κάνουν και συνδυαστική χρήση πεδίων.

Για τις ομάδες που θα διακριθούν προβλέπονται συμβολικά χρηματικά βραβεία και δυνατότητες εξέλιξης των εφαρμογών/ιδεών τους σε συνεργασία με την Περιφέρεια και με φορείς της οικονομίας και της κοινωνίας.

Η προθεσμία για την υποβολή των προτάσεων είναι η Τετάρτη 18/09/2024 έως τις 12 μ.μ.

🎯 Δούλεψε μαζί με άλλους νέους με το ίδιο πάθος, παρουσίασε την ιδέα σου σε μια ομάδα ειδικών και ίσως η ιδέα σου γίνει η επόμενη μεγάλη καινοτομία για τη Θεσσαλία!

Μην το χάσεις! Δώσε την ευκαιρία στον εαυτό σου να πρωταγωνιστήσει στην αλλαγή! 🔥

Περισσότερες πληροφορίες:

<https://innohealthforum.joistpark.eu/marathonios-kainotomias/>

<https://innohealthforum.joistpark.eu/>